ddrg/super_eurlex huggingface dataset:
KOMMISSIONENS FORORDNING (EF) Nr. 161/2000

af 24. januar 2000

om fastsættelse af den faste godtgørelse pr. bedriftsskema for regnskabsåret 2000 i informationsnettet for landøkonomisk bogføring

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), senest ændret ved forordning (EF) nr. 1256/97(2), særlig artikel 9, stk. 2,

under henvisning til Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster(3), særlig artikel 5, stk. 3, og

ud fra følgende betragtninger:

(1) I henhold til artikel 5 i forordning (EØF) nr. 1915/83 skal der fastsættes en fast godtgørelse, som Kommissionen udbetaler til medlemsstaterne for hvert korrekt udfyldt driftsskema, som er tilsendt den inden for den periode, der er fastsat i artikel 3 i forordning (EØF) 1915/83;

(2) i henhold til Kommissionens forordning (EF) nr. 37/1999(4) er den faste godtgørelse for regnskabsåret 1999 på 126 EUR pr. bedriftsskema;

(3) prisudviklingen og den heraf følgende stigning i omkostningerne i forbindelse med udfyldelsen af bedriftsskemaet nødvendiggør en revision af godtgørelsen;

(4) de i denne forordning fastsatte foranstaltninger er i overensstemmelse med udtalelsen fra Fællesskabskomitéen for INLB -

UDSTEDT FØLGENDE FORORDNING:

Artikel 1

Den faste godtgørelse, der omhandles i artikel 5, stk. 1, i forordning (EØF) nr. 1915/83, fastsættes til 129 EUR.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den gælder for regnskabsåret 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. januar 2000.

På Kommissionens vegne

Franz FISCHLER

Medlem af Kommissionen

(1) EFT 109 af 23.6.1965, s. 1859/65.

(2) EFT L 174 af 2.7.1997, s. 7.

(3) EFT L 190 af 14.7.1983, s. 25.

(4) EFT L 5 af 9.1.1999, s. 61.
KOMMISSIONENS FORORDNING (EF) Nr. 185/2000

af 26. januar 2000

om tilladelse til overførsel mellem de kvantitative lofter for tekstilvarer og beklædningsgenstande med oprindelse i Folkerepublikken Kina

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles importordning for visse tekstilvarer fra tredjelande(1), senest ændret ved Kommissionens forordning (EF) nr. 1072/1999(2), særlig artikel 7, og

ud fra følgende betragtninger:

(1) Artikel 5 i aftalen mellem Det Europæiske Økonomiske Fællesskab og Folkerepublikken Kina om handel med tekstilvarer(3), paraferet den 9. december 1988, senest ændret ved en aftale i form af brevveksling(4), paraferet den 6. december 1999, og artikel 8 i aftalen mellem Det Europæiske Fællesskab og Folkerepublikken Kina(5), paraferet den 19. januar 1995, om handel med tekstilvarer, der ikke er omfattet af den bilaterale MFA-aftale, senest ændret ved en aftale i form af brevveksling, paraferet den 6. december 1999, fastsætter, at der kan aftales overførsel mellem kontingentår;

(2) Folkerepublikken Kina fremsatte en anmodning den 10. december 1999;

(3) de overførsler, Folkerepublikken Kina anmoder om, falder inden for rammerne af de fleksibilitetsbestemmelser, der er omhandlet i artikel 5 i aftalen mellem Det Europæiske Fællesskab og Folkerepublikken Kina om handel med tekstilvarer, paraferet den 9. december 1988, og artikel 8 i aftalen mellem Det Europæiske Fællesskab og Folkerepublikken Kina, paraferet den 19. januar 1995, om handel med tekstilvarer, der ikke er omfattet af den bilaterale MFA-aftale og fastsat i bilag VIII til forordning (EØF) nr. 3030/93;

(4) det er hensigtsmæssigt at imødekomme anmodningen;

(5) foranstaltningerne i denne forordning er i overensstemmelse med udtalelsen fra det tekstiludvalg, der er nedsat i henhold til artikel 17 i forordning (EØF) nr. 3030/93 -

UDSTEDT FØLGENDE FORORDNING:

Artikel 1

Overførsler mellem de kvantitative lofter for tekstilvarer med oprindelse i Folkerepublikken Kina tillades for kontingentåret 1999 som nærmere fastsat i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den gælder for kontingentåret 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 2000.

På Kommissionens vegne

Pascal LAMY

Medlem af Kommissionen

(1) EFT L 275 af 8.11.1993, s. 1.

(2) EFT L 134 af 28.5.1999, s. 1.

(3) Godkendt ved Rådets afgørelse 88/656/EØF (EFT L 380 af 31.12.1988, s. 1).

(4) Godkendt ved Rådets afgørelse 1999/876/EF (EFT L 345 af 31.12.1999, s. 1).

(5) Godkendt ved Rådets afgørelse 95/155/EF (EFT L 104 af 6.5.1995, s. 1).

BILAG

- Kategori 20/39: forlods udnyttelse af 274020 kg fra de kvantitative lofter for 2000

- Kategori 156: forlods udnyttelse af 118800 kg fra de kvantitative lofter for 2000

- Kategori 157: forlods udnyttelse af 282850 kg fra de kvantitative lofter for 2000.
RÅDETS FORORDNING (EF) Nr. 191/2000

af 24. januar 2000

om ændring af forordning (EØF) nr. 1696/71 om den fælles markedsordning for humle

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og 37,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Ordningen for støtte til oprettelse af producentsammenslutninger gælder ikke længere i de humleproducerende medlemsstater bortset fra Republikken Østrig, som i medfør af tiltrædelsesakten af 1994 er bemyndiget til at anvende denne ordning indtil den 31. december 1999; af hensyn til klarheden bør artikel 8, 10 og 17, stk. 2, i Rådets forordning (EØF) nr. 1696/71 derfor udgå fra 1. januar 2000(2);

(2) Rådet har fastsat en fast producentstøtte på 480 EUR/ha/år for en femårig periode fra 1996-høsten til og med 2000-høsten; det er derfor ikke længere nødvendigt, at Kommissionen hvert år forelægger Rådet en situationsberetning vedrørende humleproduktionen og -afsætningen, idet der ifølge artikel 18 i forordning (EØF) nr. 1696/71 skal fremlægges en sammenfattende beretning efter den femårige periode, når Rådet skal træffe afgørelse om støttebeløbet for den periode, der begynder med 2001-høsten; forordningens artikel 11 kan derfor udgå, og der bør foretages en tilføjelse i artikel 12 i konsekvens heraf -

UDSTEDT FØLGENDE FORORDNING:

Artikel 1

I forordning (EØF) nr. 1696/71 foretages følgende ændringer:

1) Artikel 8, 10, 11 og 17, stk. 2, udgår.

2) Stk. 6 affattes således:

"6. Hvis forholdene på markedet viser, at der er risiko for strukturelle overskud eller for forstyrrelser af strukturen i forsyningen af EF-markedet for humle, kan Rådet på forslag af Kommissionen og efter proceduren i traktatens artikel 37, stk. 2, justere det støttebeløb, som er fastsat i stk. 5:

a) enten ved at begrænse støtten til en del af det dyrkede areal, der er registreret for det pågældende år, og ved om nødvendigt at graduere den

b) eller ved at udelukke de arealer, for hvilke der er tale om første og/eller andet produktionsår, fra støtteordningen."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. januar 2000.

På Rådets vegne

L. CAPOULAS SANTOS

Formand

(1) Udtalelse afgivet den 17. december 1999 (endnu ikke offentliggjort i EFT).

(2) EFT L 175 af 4.8.1971, s. 1. Senest ændret ved forordning (EF) nr. 1257/1999 (EFT L 160 af 26.6.1999, s. 80).
KOMMISSIONENS FORORDNING (EF) Nr. 115/2000

af 19. januar 2000

om udstedelse af importlicenser for visse produkter henhørende under KN-kode 1701, 1702, 1703 og 1704 med AVS-OLT-kumulation af oprindelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Fællesskab(1), senest ændret ved afgørelse 97/803/EF(2), (i det følgende benævnt "OLT-afgørelsen"),

under henvisning til Kommissionens forordning (EF) nr. 2553/97 af 17. december 1997 om udstedelse af importlicenser for visse produkter henhørende under KN-kode 1701, 1702, 1703 og 1704 med AVS-OLT-kumulation af oprindelsen(3), særlig artikel 5, stk. 3, og

ud fra følgende betragtninger:

(1) Ifølge artikel 108b, stk. 1, i OLT-afgørelsen kan der tillades AVS/OLT-kumulation af oprindelse for produkter henhørende under KN-kode 1701, 1702, 1703 og 1704 inden for en årlig mængde på 3000 tons sukker;

(2) medlemsstaternes myndigheder har i overensstemmelse med forordning (EF) nr. 2553/97 modtaget to anmodninger om udstedelse af importlicenser for en samlet mængde, der overstiger den mængde på 3000 tons, der er tilladt ifølge OLT-afgørelsen;

(3) det fastsættes i artikel 5, stk. 3 i forordning (EF) nr. 2553/97, at hvis mængderne i licensansøgningerne for produkterne, overstiger den årlige mængde på 3000 tons sukker, udsteder Kommissionen en forordning om fastsættelse af den ensartede nedsættelseskoefficient, der skal anvendes på alle indgivne ansøgninger, og suspenderer indgivelsen af nye ansøgninger for det pågældende år;

(4) Kommissionen skal således fastsætte nedsættelseskoefficienten for udstedelsen af importlicenserne og suspendere indgivelsen af nye ansøgninger for 2000 -

UDSTEDT FØLGENDE FORORDNING:

Artikel 1

De ansøgninger om importlicenser, der er indgivet i henhold til artikel 108b i OLT-afgørelsen den 3. januar 2000 og den 6. januar 2000 for henholdsvis 732,300 tons sukker henhørende under KN-kode 1701 11 90 og for 3000 tons sukker henhørende under KN-kode 1701 99 10, bevilges med 80,37939 % af den ønskede mængde.

Artikel 2

Indgivelsen af nye ansøgninger for 2000 suspenderes.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. januar 2000.

På Kommissionens vegne

Franz FISCHLER

Medlem af Kommissionen

(1) EFT L 263 af 19.9.1991, s. 1.

(2) EFT L 329 af 29.11.1997, s. 50.

(3) EFT L 349 af 19.12.1997, s. 26.
KOMMISSIONENS FORORDNING (EF) Nr. 188/2000

af 26. januar 2000

om ophævelse af forordning (EF) nr. 2767/1999 om indførelse af en ordning med importlicenser for tomater fra Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/35/EF af 19. december 1994 om indgåelse af aftalen i form af brevveksling mellem Det Europæiske Fællesskab og Kongeriget Marokko om ordningen for indførsel i Det Europæiske Fællesskab af tomater og courgetter med oprindelse i og indført fra Marokko(1), særlig artikel 3, og

ud fra følgende betragtninger:

(1) Ved Kommissionens forordning (EF) nr. 2767/1999(2) blev der indført en ordning med importlicenser for friske tomater henhørende under KN-kode 0702 00 00 med oprindelse i og indført fra Marokko;

(2) som følge af at Marokko og EF ved brevveksling har rådført sig med hinanden i henhold til nr. 4, sidste afsnit, i nævnte aftale, og i betragtning af den mekanisme, der sikrer, at Marokkos samlede tomateksport til EF i perioden fra 1. november 1999 til 31. marts 2000 ikke overstiger 145676 tons, kan Kommissionen ophæve ovennævnte importlicensordning;

(3) denne forordning bør anvendes fra dagen for offentliggørelsen for at lette den igangværende samhandel og fastsætte bestemmelser om frigivelse af den sikkerhedsstillelse, som er nævnt i artikel 2, stk. 2, i forordning (EF) nr. 2767/1999, for de mængder, som ikke er afskrevet på licenserne før nærværende forordnings ikrafttrædelse;

(4) Forvaltningskomitéen for Friske Frugter og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Forordning (EF) nr. 2767/1999 ophæves.

2. Efter anmodning kan importlicenser, der er udstedt i henhold til forordning (EF) nr. 2767/1999, annulleres for de mængder, der ikke er afskrevet på tidspunktet for nærværende forordnings ikrafttrædelse. Sikkerhedsstillelsen frigives.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 2000.

På Kommissionens vegne

Franz FISCHLER

Medlem af Kommissionen

(1) EFT L 48 af 3.3.1995, s. 21.

(2) EFT L 333 af 24.12.1999, s. 3.
RÅDETS FORORDNING (EF, EKSF, EURATOM) Nr. 212/2000

af 24. januar 2000

om tilpasning af de rejsedagpengesatser, der er gældende for tjenesterejser i Østrig, Finland og Sverige i henhold til artikel 13 i bilag VII til vedtægten for tjenestemænd i De Europæiske Fællesskaber

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 283,

under henvisning til vedtægten for tjenestemænd ved De Europæiske Fællesskaber og ansættelsesvilkårene for de øvrige ansatte ved Fællesskaberne, fastsat ved forordning (EØF, Euratom, EKSF) nr. 259/68(1), og senest ændret ved forordning (EF, EKSF, Euratom) nr. 2700/1999(2), særlig artikel 13 i bilag VII i nævnte vedtægt og artikel 22 og 67 i nævnte vilkår,

under henvisning til forslag fra Kommissionen, og

ud fra følgende betragtning:

Rejsedagpengesatserne for tjenesterejser bør tilpasses den udvikling i priser og valutakurser, der er konstateret i Østrig, Finland og Sverige siden 1991 -

UDSTEDT FØLGENDE FORORDNING:

Artikel 1

Artikel 13 i bilag VII til vedtægten ændres således:

1) Beløbene for Østrig, Finland og Sverige i tabellen i stk. 1, litra a), ændres således:

>TABELPOSITION>

2) Beløbene for Østrig, Finland og Sverige i første sætning i stk. 2 ændres som følger:

128,58 EUR for Østrig

140,98 EUR for Finland

141,77 EUR for Sverige.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. januar 2000.

På Rådets vegne

L. CAPOULAS SANTOS

Formand

(1) EFT L 56 af 4.3.1968, s. 1.

(2) EFT L 327 af 21.12.1999, s. 1.
KOMMISSIONENS FORORDNING (EF) Nr. 169/2000

af 25. januar 2000

om ændring af forordning (EF) nr. 280/98 om fravigelse fra visse bestemmelser i Rådets forordning (EF) nr. 2597/97 om generelle supplerende regler til den fælles markedsordning for mælk og mejeriprodukter med hensyn til konsummælk produceret i Finland og Sverige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1, og

ud fra følgende betragtninger:

(1) Ved Rådets forordning (EF) nr. 2596/97(1), ændret ved forordning (EF) nr. 2703/1999(2), forlængedes den periode, i hvilken der kan vedtages overgangsforanstaltninger for at lette overgangen fra de ordninger, der fandtes i Østrig, Finland og Sverige ved tiltrædelsen, til de ordninger, der følger af de fælles markedsordninger. Med hensyn til kravene til fedtindholdet i konsummælk produceret i Finland og Sverige blev denne periode forlænget fra den 31. december 1999 til den 31. december 2003.

(2) Gennemførelsesbestemmelserne i Kommissionens forordning (EF) nr. 280/98(3) bør forlænges tilsvarende.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 280/98 ændres "31. december 1999" til "31. december 2003".

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. januar 2000.

På Kommissionens vegne

Franz FISCHLER

Medlem af Kommissionen

(1) EFT L 351 af 23.12.1997, s. 12.

(2) EFT L 327 af 21.12.1999, s. 11.

(3) EFT L 28 af 4.2.1998, s. 3.
KOMMISSIONENS FORORDNING (EF) Nr. 218/2000

af 28. januar 2000

om fravigelse af artikel 20, stk. 1, i forordning (EF) nr. 2366/98 om gennemførelsesbestemmelser for ordningen for produktionsstøtte for olivenolie i produktionsårene 1998/99 til 2000/01

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2702/1999(2), særlig artikel 5,

under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(3), særlig artikel 2, stk. 4,

under henvisning til Rådets forordning (EØF) nr. 2261/84 af 17. juli 1984 om almindelige regler for støtte til olivenolieproduktion og til producentorganisationer(4), senest ændret ved forordning (EF) nr. 1639/98(5), særlig artikel 19, og

ud fra følgende betragtninger:

(1) I henhold til artikel 20, stk. 1, i Kommissionens forordning (EF) nr. 2366/98(6), ændret ved forordning (EF) nr. 1273/1999(7), skal producentorganisationerne eller eventuelt foreningerne heraf inden den 1. januar i hvert produktionsår forelægge den pågældende medlemsstats ansvarlige organ deres medlemmers dyrkningserklæringer eller de ændringer, der eventuelt er indtrådt i disse dyrkningserklæringer;

(2) Kommissionens forordning (EF) nr. 2711/1999(8) om fravigelse af artikel 1, stk. 1, i forordning (EF) nr. 2366/98 forlænger producenternes frist for indgivelse af dyrkningserklæringer med 15 dage for produktionsåret 1999/2000. Producentorganisationerne eller eventuelt foreningerne heraf bør også have en længere frist, så de får tilstrækkelig tid til den administrative behandling af de erklæringer, som de får af producenterne, inden de selv skal forelægge dem;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Som undtagelse fra artikel 20, stk. 1, i forordning (EF) nr. 2366/98 bemyndiges producentorganisationerne eller eventuelt foreningerne heraf til at forelægge deres medlemmers dyrkningserklæringer eller de ændringer, der eventuelt er indtrådt i disse dyrkningserklæringer, indtil den 12. februar 2000 for produktionsåret 1999/2000.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. november 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 2000.

På Kommissionens vegne

Franz FISCHLER

Medlem af Kommissionen

(1) EFT 172 af 30.9.1966, s. 3025/66.

(2) EFT L 327 af 21.12.1999, s. 7.

(3) EFT L 210 af 28.7.1998, s. 32.

(4) EFT L 208 af 3.8.1984, s. 3.

(5) EFT L 210 af 28.7.1998, s. 38.

(6) EFT L 293 af 31.10.1998, s. 50.

(7) EFT L 151 af 18.6.1999, s. 12.

(8) EFT L 327 af 21.12.1999, s. 27.
KOMMISSIONENS FORORDNING (EF) Nr. 194/2000

af 27. januar 2000

om ændring af Kommissionens forordning (EF) nr. 1619/1999 om tilpasning af visse fangstkvoter for 1999 i henhold til Rådets forordning (EF) nr. 847/96 om supplerende betingelser for forvaltningen af TAC og kvoter fra år til år

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 23,

under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år(3), særlig artikel 4, stk. 2, og

ud fra følgende betragtninger:

(1) Efter en revision af landingsdataene viser det sig, at nogle tal, som danner grundlag for bilaget til Kommissionens forordning (EF) nr. 1619/1999(4), er fejlagtige, og dette bilag bør derfor ændres;

(2) for at gøre det muligt at videreføre fiskeriaktiviteterne bør de ændrede kvoter i nærværende forordning finde anvendelse snarest muligt;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

UDSTEDT FØLGENDE FORORDNING:

Artikel 1

I forordning (EF) nr. 1619/1999 foretages følgende ændringer:

1) Angivelserne vedrørende torsk i område VIIb-k, VIII, IX, CECAF 37.1.1 (EF-farvande) og brisling i område Skagerrak og Kattegat udgår af bilaget.

2) Angivelserne i bilag I til nærværende forordning erstatter de tilsvarende angivelser i bilaget.

3) Angivelserne i bilag II til nærværende forordning indsættes i bilaget.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. januar 2000.

På Kommissionens vegne

Franz FISCHLER

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 115 af 9.5.1996, s. 3.

(4) EFT L 192 af 24.7.1999, s. 14.

BILAG I

Angivelser, der erstatter de tilsvarende angivelser i bilaget til forordning (EF) nr. 1619/1999

>TABELPOSITION>

BILAG II

Nye angivelser, der skal indsættes i bilaget til forordning (EF) nr. 1619/1999

>TABELPOSITION>